**คู่มือสำหรับประชาชน : การขออนุญาตนำสื่อโฆษณาวีดิทัศน์ออกเผยแพร่ในราชอาณาจักร**

**หน่วยงานที่ให้บริการ :** สำนักพิจารณาภาพยนตร์และวีดิทัศน์กระทรวงวัฒนธรรม

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

1. ผู้ยื่นคำขออนุญาตจะต้องจัดเตรียมเอกสาร หลักฐานให้ครบถ้วนถูกต้อง โดยจะเริ่มนับระยะเวลาการดำเนินการเมื่อได้รับเอกสารครบถ้วนถูกต้อง​  
 2. สื่อโฆษณาวีดิทัศน์ที่จะยื่นขออนุญาตต้องไม่มีเนื้อหาที่เป็นการบ่อนทำลาย ขัดต่อความสงบเรียบร้อยหรือศีลธรรมอันดีตามหลักศาสนาของประชาชน หรืออาจกระทบกระเทือนต่อความมั่นคงของรัฐและเกียรติภูมิของประเทศไทย  
 3. ผู้ยื่นคำขออนุญาตต้องลงลายมือชื่อในแบบคำขอ และมาติดต่อยื่นคำขอด้วยตนเอง  
 หากไม่สามารถดำเนินการเองได้ ให้มีหนังสือมอบอำนาจซึ่งติดอากรแสตมป์ครบถ้วนตามกฎหมาย พร้อมสำเนาบัตรประจำตัวประชาชนของผู้มอบอำนาจและผู้รับมอบอำนาจซึ่งมีการรับรองสำเนาถูกต้องโดยเจ้าของบัตร ในกรณีผู้ยื่นคำขออนุญาตเป็นนิติบุคคล ให้มีหนังสือมอบอำนาจซึ่งติดอากรแสตมป์ครบถ้วนตามกฎหมาย พร้อมสำเนาบัตรประจำตัวประชาชนของผู้แทนหรือผู้มีอำนาจทำการแทนนิติบุคคลนั้นและผู้รับมอบอำนาจซึ่งมีการรับรองสำเนาถูกต้องโดยเจ้าของบัตร  
 4. สำเนาเอกสาร ต้องมีการรับรองสำเนาทุกหน้าทุกแผ่นโดยบุคคล ดังนี้  
 4.1 เจ้าของเอกสาร ในกรณีเป็นเอกสารส่วนบุคคล เช่น บัตรประจำตัวประชาชน หนังสือรับรองการจดทะเบียนนิติบุคคล หนังสือเดินทาง เป็นต้น  
 4.2 ผู้ยื่นคำขอ หรือ ผู้รับมอบอำนาจ ในกรณีเอกสารอื่น  
 5. เมื่อได้รับแจ้งให้มาชี้แจงต่อคณะอนุกรรมการพิจารณาภาพยนตร์และวีดิทัศน์ หรือคณะกรรมการพิจารณาภาพยนตร์และวีดิทัศน์ ผู้ยื่นคำขออนุญาตจะต้องมาชี้แจงตามวันเวลาที่กำหนด และปฏิบัติตามคำแนะนำของเจ้าหน้าที่  
 6. เพื่อให้บริการเป็นไปอย่างทั่วถึงเจ้าหน้าที่จะตรวจสอบคำขอพร้อมเอกสาร หลักฐานหนึ่งเรื่องต่อหนึ่งการขอรับบริการ  
  
หมายเหตุ : ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ได้รับเอกสารครบถ้วนตามที่ระบุไว้ในคู่มือประชาชนเรียบร้อยแล้ว และแจ้งผลการพิจารณาภายใน 7 วันนับแต่วันพิจารณาแล้วเสร็จ

**ช่องทางการให้บริการ**

|  |  |
| --- | --- |
| **สถานที่ให้บริการ**  (หมายเหตุ: -)  ชั้น 3 อาคารสำนักพิจารณาภาพยนตร์และวีดิทัศน์  สำนักพิจารณาภาพยนตร์และวีดิทัศน์  กรมส่งเสริมวัฒนธรรม เลขที่ 14 ถนนเทียมร่วมมิตร  แขวงห้วยขวาง เขตห้วยขวาง กทม. 10310 โทรศัพท์ 0 2645 4600 ต่อ 5317,5319  โทรสาร 0 2645 4698/ติดต่อด้วยตนเอง ณ หน่วยงาน | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 15 วัน

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**  เจ้าหน้าที่ผู้รับคำขอตรวจสอบความครบถ้วนถูกต้องของเอกสาร หลักฐาน ประกอบคำขออนุญาต  (หมายเหตุ: (กลุ่มทะเบียนกลางภาพยนตร์และวีดิทัศน์ สำนักพิจารณาภาพยนตร์และวีดิทัศน์ กรมส่งเสริมวัฒนธรรม)) | 30 นาที | สำนักพิจารณาภาพยนตร์และวีดิทัศน์ |
| 2) | **การพิจารณา**  การตรวจพิจารณาสื่อโฆษณาวีดิทัศน์  (หมายเหตุ: (กลุ่มตรวจพิจารณาวีดิทัศน์ สำนักพิจารณาภาพยนตร์และวีดิทัศน์ กรมส่งเสริมวัฒนธรรม)) | 14 วัน | สำนักพิจารณาภาพยนตร์และวีดิทัศน์ |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **บัตรประจำตัวประชาชน**  **ฉบับจริง** 0 ฉบับ  **สำเนา** 2 ฉบับ  **หมายเหตุ** (หรือสำเนาใบสำคัญประจำตัวคนต่างด้าว พร้อมรับรองสำเนาถูกต้อง) | สำนักบริหารการทะเบียน |
| 2) | **หนังสือรับรองนิติบุคคล**  **ฉบับจริง** 0 ชุด  **สำเนา** 2 ชุด  **หมายเหตุ** (แสดงวัตถุประสงค์ ซึ่งออกมาแล้วไม่เกิน 6 เดือน พร้อมรับรองสำเนาถูกต้องและประทับตรานิติบุคคล (ถ้ามี)) | กรมพัฒนาธุรกิจการค้า |
| 3) | **แบบคำขออนุญาตคำขออนุญาตนำสื่อโฆษณาออกเผยแพร่ในราชอาณาจักร (วท.2)**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | สำนักพิจารณาภาพยนตร์และวีดิทัศน์ |
| 4) | **หนังสือแสดงความเป็นเจ้าของลิขสิทธิ์หรือหนังสืออนุญาตให้ใช้ลิขสิทธิ์ในสื่อโฆษณาวีดิทัศน์ที่ยื่นคำขออนุญาตหรือสำเนาเอกสารดังกล่าว ในกรณีที่เป็นภาษาต่างประเทศต้องแปลเป็นภาษาไทยและมีผู้รับรองคำแปล พร้อมสำเนาบัตรประจำตัวประชาชนของผู้แปลและผู้รับรองคำแปล และรับรองสำเนา**  **ฉบับจริง** 0 ฉบับ  **สำเนา** 2 ฉบับ  **หมายเหตุ** (พร้อมรับรองสำเนาถูกต้องและประทับตรานิติบุคคล (ถ้ามี) การรับรองความถูกต้องของคำแปลเป็นภาษาไทย ให้กระทำโดย (1) คนไทยที่จบการศึกษาในระดับที่ไม่ต่ำกว่าปริญญาตรีในหลักสูตรที่ใช้ภาษาที่ปรากฏในเอกสารนั้นเป็นภาษาในการเรียนการสอน พร้อมสำเนาวุฒิการศึกษา (2) อาจารย์ในสถาบันการศึกษาระดับอุดมศึกษาและเป็นผู้สอนภาษาที่ปรากฏในเอกสารนั้นในสถาบันการศึกษาดังกล่าว พร้อมสำเนาที่บ่งบอกว่าเป็นอาจารย์ผู้สอนภาษาในสถาบันการศึกษาดังกล่าว (3) สถานทูตหรือสถานกงสุลต่างประเทศที่ตั้งอยู่ในประเทศไทย โดยประเทศนั้นใช้ภาษาที่ปรากฏในเอกสารนั้นเป็นภาษาราชการ พร้อมสำเนาหนังสือรับรอง (4) สถานทูตหรือสถานกงสุลไทยในต่างประเทศ พร้อมสำเนาหนังสือรับรอง) | - |
| 5) | **สำเนาเอกสารการอนุญาตจากกรมศุลกากรให้นำสื่อโฆษณาวีดิทัศน์เข้ามาในราชอาณาจักร ในกรณีวีดิทัศน์ต่างประเทศที่นำเข้าผ่านพิธีการศุกากร**  **ฉบับจริง** 0 ฉบับ  **สำเนา** 1 ฉบับ  **หมายเหตุ** (พร้อมรับรองสำเนาถูกต้องและประทับตรานิติบุคคล (ถ้ามี) หรือหนังสือชี้แจงการได้รับยกเว้นไม่ต้องผ่านพิธีการศุลกากร เนื่องจากนำเข้าโดยวิธีการ download) | - |
| 6) | **สื่อโฆษณาหรือสำเนาสื่อโฆษณาวีดิทัศน์ที่ประสงค์จะขออนุญาต**  **ฉบับจริง** 2 ชุด  **สำเนา** 0 ชุด  **หมายเหตุ** (ทั้งนี้ จะอยู่ในวัสดุรูปแบบใดก็ได้ ในกรณีที่วีดิทัศน์นั้นต้องใช้เครื่องมือหรืออุปกรณ์ตลอดจนสิ่งอำนวยความสะดวกในการฉาย เล่นหรือดูเป็นการเฉพาะ ต้องนำเครื่องมือหรืออุปกรณ์ตลอดจนสิ่งอำนวยความสะดวกดังกล่าวมาด้วย) | - |
| 7) | **บทพากย์หรือคำบรรยายสื่อโฆษณาเป็นภาษาไทยพร้อมไฟล์ข้อมูลอิเล็กทรอนิกส์ ในกรณีเป็นภาษาต่างประเทศต้องแปลเป็นภาษาไทยและมีผู้รับรองคำแปลพร้อมสำเนาบัตรประจำตัวประชาชนของผู้แปลและผุ้รับรองคำแปล พร้อมรับรองสำเนา**  **ฉบับจริง** 1 ชุด  **สำเนา** 0 ชุด  **หมายเหตุ** (พร้อมรับรองสำเนาถูกต้องและประทับตรานิติบุคคล (ถ้ามี) การรับรองความถูกต้องของคำแปลเป็นภาษาไทย ให้กระทำโดย (1) คนไทยที่จบการศึกษาในระดับที่ไม่ต่ำกว่าปริญญาตรีในหลักสูตรที่ใช้ภาษาที่ปรากฏในเอกสารนั้นเป็นภาษาในการเรียนการสอน พร้อมสำเนาวุฒิการศึกษา (2) อาจารย์ในสถาบันการศึกษาระดับอุดมศึกษาและเป็นผู้สอนภาษาที่ปรากฏในเอกสารนั้นในสถาบันการศึกษาดังกล่าว พร้อมสำเนาที่บ่งบอกว่าเป็นอาจารย์ผู้สอนภาษาในสถาบันการศึกษาดังกล่าว (3) สถานทูตหรือสถานกงสุลต่างประเทศที่ตั้งอยู่ในประเทศไทย โดยประเทศนั้นใช้ภาษาที่ปรากฏในเอกสารนั้นเป็นภาษาราชการ พร้อมสำเนาหนังสือรับรอง (4) สถานทูตหรือสถานกงสุลไทยในต่างประเทศ พร้อมสำเนาหนังสือรับรอง) | - |
| 8) | **หนังสือมอบอำนาจพร้อมสำเนาบัตรประชาชนของผู้มอบอำนาจและผู้รับมอบอำนาจ**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (ติดอากรแสตมป์ตามกฎหมาย พร้อมรับรองสำเนาถูกต้องในสำเนาบัตรประชาชนของผู้มอบอำนาจและผู้รับมอบอำนาจ กรณีนิติบุคคลให้ประทับตรานิติบุคคล (ถ้ามี) หากสามารถมอบอำนาจช่วงได้จะต้องระบุไว้ให้ชัดเจนด้วย ) | - |
| 9) | **หนังสือรับรอง**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (รับรองเอกสารและเนื้อหาสาระของสื่อโฆษณาวีดิทัศน์ พร้อมลงนามโดยผู้ยื่นคำขออนุญาต) | สำนักพิจารณาภาพยนตร์และวีดิทัศน์ |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| 1) | **ค่าธรรมเนียมต่อหนึ่งเรื่อง**  (หมายเหตุ: (เรื่องละหนึ่งร้อยบาท)) | **ค่าธรรมเนียม** 100 บาท |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | สายด่วนวัฒนธรรม 1765  (หมายเหตุ: -) |
| 2) | ศูนย์ปฏิบัติการต่อต้านการทุจริต สำนักงานปลัดกระทรวงวัฒนธรรม เลขที่ 666 อาคารธนาลงกรณ์ ถนนบรมราชชนนี แขวงบางบำหรุ เขตบางพลัด กทม. 107000 โทรศัพท์ 0 2422 8927-8 โทรสาร 0 2446 8343  (หมายเหตุ: -) |
| 3) | สำนักพิจารณาภาพยนตร์และวีดิทัศน์ กรมส่งเสริมวัฒนธรรม เลขที่ 14 ถนนเทียมร่วมมิตร แขวงห้วยขวาง เขตห้วยขวาง กทม. 10310 โทรศัพท์ 0 2645 4600 ต่อ 5201-2 โทรสาร 0 2645 4698  (หมายเหตุ: -) |
| 4) | ศูนย์บริการประชาชน สำนักปลัดสำนักนายกรัฐมนตรี  (หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300)) |
| 5) | ศูนย์รับเรื่องร้องเรียนการทุจริตในภาครัฐ  (หมายเหตุ: (สำนักงานคณะกรรมการป้องกันและปราบปรามการทุจริตในภาครัฐ (สำนักงาน ป.ป.ท.) - 99 หมู่ 4 อาคารซอฟต์แวร์ปาร์ค ชั้น 2 ถนนแจ้งวัฒนะ ตำบลคลองเกลือ อำเภอปากเกร็ด จังหวัดนนทบุรี 11120 - สายด่วน 1206 / โทรศัพท์ 0 2502 6670-80 ต่อ 1900 , 1904- 7 / โทรสาร 0 2502 6132 - www.pacc.go.th / www.facebook.com/PACC.GO.TH  ศูนย์รับเรื่องร้องเรียนสำหรับนักลงทุนต่างชาติ (The Anti-Corruption Operation center) Tel : +66 92 668 0777 / Line : Fad.pacc / Facebook : The Anti-Corruption Operation Center / Email : Fad.pacc@gmail.com)) |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| 1) | แบบ วท ๒  (หมายเหตุ: -) |
| 2) | ตัวอย่างการกรอกแบบ วท ๒  (หมายเหตุ: -) |
| 3) | ตัวอย่างหนังสือมอบอำนาจ  (หมายเหตุ: -) |
| 4) | ตัวอย่างหนังสือแสดงความเป็นเจ้าของลิขสิทธิ์หรือหนังสืออนุญาตให้ใช้ลิขสิทธิ์ในสื่อโฆษณาวีดิทัศน์ที่ยื่นคำขออนุญาต  (หมายเหตุ: -) |
| 5) | ตัวอย่างหนังสือรับรอง  (หมายเหตุ: -) |

**หมายเหตุ**

-

เอกสารฉบับนี้ดาวน์โหลดจากเว็บไซต์ศูนย์รวมข้อมูลการติดต่อราชการ

[www.info.go.th](http://www.info.go.th)

วันที่คู่มือมีผลบังคับใช้: 21/07/2558